stanford-oval/wikipedia huggingface dataset:
Ristimäen koulu (Turku)
Koulun historiaa

Koulu sijaitsi Kaarinan, myöhemmin Turun Kuralan kylässä. Sen tontti erotettiin nykyään Kuralan kylämäen museoalueeseen kuuluvan Vähä-Kohmon talon maista vuonna 1913.
Koulun toiminnan päätyttyä alueelta on käyty koulua Hannunniitun koulussa. Tyhjilleen jääneen koulun rakennukset olivat Turun kaupungin omistuksessa 1990-luvun lopulle, minkä jälkeen kaupunki myi ne, ja koulu on sen jälkeen toiminut yksityisasuntona.
Koulu on nimimerkillä Tom of Finland tunnetun kuvataiteilija Touko Laaksosen syntymäkoti.
Rakennukset ja kulttuuriympäristö

Koulun rakennukset ovat julkisivultaan suojeltuja. Ne sijaitsevat Aurajoen rannassa, Aurajoen ja Hämeentien välissä, nykyisellä Rasintiellä lähellä Kuralan kylämäkeä. Koulun pihapiirissä on sen rakennustöiden yhteydessä vuonna 1914 löydetty Ristimäki I:n rautakautinen polttokenttäkalmisto.
Aiheesta muualla

Asemakaavauutoksen selostus (Asemakaavatunnus: 1/2013,Diarionumero: 1925-2011), joka koskee 11. päivänä huhtikuuta 2013 päivättyä ja 30.5.2013 lausuntojen takia muutettua asemakaavakarttaa. ”Ristimäen koulu” (1/2013)
Toukolaakso -blogi - talon remontoinnista kertova blogi.
Roswell K. Colcord

Roswell K. Colcord
Roswell Keyes Colcord (25. huhtikuuta 1839 – 30. lokakuuta 1939) oli yhdysvaltalainen republikaanisen puolueen poliitikko.
Colcord syntyi Mainessa, mutta asui 1870-luvulta alkaen Nevadassa, jossa hän menestyi kaivosinsinöörinä ja lakimiehenä. Hän toimi Nevadan kuvernöörinä vuosina 1891–1895.
Colcord toimi kuvernöörikautensa jälkeen United States Mintin Carson City Mintin ”superintendenttinä” vuosina 1898–1911. Hän oli vielä vanhoilla päivillään hyvässä kunnossa ja kuoli 100-vuotiaana Carson Cityssä.
| 0 | 1 | 2 |
| --- | --- | --- |
| Edeltäjä: Frank Bell | Nevadan kuvernööri 1891–1895 | Seuraaja: John E. Jones |
Roswell Rudd

Roswell Rudd
Roswell Hopkins Rudd Jr. (17. marraskuuta 1935 – 21. joulukuuta 2017 Kerhonkson, New York) oli yhdysvaltalainen pasunisti. Hänet tunnetaan jazzin monipuolisena taitajana; hän soitti jo varhain dixielandia, mutta painotti sittemmin muun muassa free jazzin ja avantgarde-jazzin alueita.
Rudd syntyi Sharonissa, Connecticutissa. Hän valmistui Yalen yliopistosta ja opetti etnomusikologiaa Bard Collegessa ja Mainen yliopistossa. Hän teki vuodesta 1962 pitkäaikaista yhteistyötä ystävänsä, saksofonisti Archie Sheppin kanssa. Tärkeä tekijä hänen urallaan oli myös elinikäinen ystävyys Steve Lacyyn ja tämän kanssa yhteistyössä tehdyt Thelonious Monkin musiikin levytykset.
Rudd vieraili useaan otteeseen Malissa. Hän oli kiinnostunut maailmanmusiikista ja levytti sitä esimerkiksi koransoittaja Toumani Diabatén kanssa. Vuonna 2005 hän julkaisi Blue Mongol -nimisen levytyksen burjaattiyhtyeen kanssa.
Rick Savage

| Richard Savage |
| --- | --- |
 Rick Savage esiintymässä vuonna 2007.
Henkilötiedot
Syntynyt: 2. joulukuuta 1960 (ikä 63) Sheffield, South Yorkshire, Englanti
Ammatti:  Basisti, lauluntekijä
Muusikko
Aktiivisena:  1977–
Tyylilajit:  Heavy metal   Hard rock
Soittimet:  Basso, kitara, koskettimet, laulu
Yhtyeet:  Def Leppard
Levy-yhtiöt:  Bludgeon Riffola, Mercury, Vertigo
  [ Muokkaa Wikidatassa ] [ ohje ]  
Richard ”Rick” Savage (s. 2. joulukuuta 1960 Sheffield) on englantilaisen hard rock -yhtye Def Leppardin basisti ja yksi yhtyeen perustajista. Hänestä käytetään lempinimeä ”Sav”, jotta hän ei sekoittuisi yhtyeen toiseen Rickiin, rumpali Rick Alleniin.
Lapsuus ja nuoruus

Rick Savage vietti lapsuutensa vanhempiensa Sally ja Ken Savagen, sekä veljiensä Bryanin ja Johnin kanssa Sheffieldissä. Hänen vanhempi veljensä John opetti Savagea soittamaan kitaraa, kun Savage oli kymmenen vuoden ikäinen. Savagen ensimmäisiä kappaleita, joita hän oppi soittamaan vanhalla akustisella kitaralla, oli mm. Rod Stewartin Maggie May.
Savage oli nuoruudessaan hyvin kiinnostunut myös jalkapallosta. Noin kymmenvuotiaana hänet valittiin pelaamaan ”Sheffield Schools All-Star” -joukkueeseen. Savage pelasi joukkueessa noin kolme vuotta, kunnes ammattijoukkueiden kuten Sheffield Unitedin ja Sheffield Wednesdayn valmentajat huomasivat hänen kykynsä. Kummatkin joukkueet kutsuivat hänet harjoitteluohjelmaan. Sheffield Wednesday oli ollut jo pitkään liigan pohjalla, kun taas Sheffield Unitedilla oli hyvät tulevaisuudennäkymät. Savage liittyi Sheffield Unitediin[lähde? ]. Hän pelasi joukkueessa kaksi vuotta, kunnes hänet erotettiin. Sen jälkeen hän päätti siirtyä musiikin pariin.
Atomic Mass ja Def Leppard

Rick Savage perusti ensimmäisen, nimettömän yhtyeensä ystävänsä Tony Kenningin kanssa. Siihen kuului myös pari muuta koulukaveria: kitaraa soittanut Peter Doubleday ja laulajana toiminut Nicholas MacKay. Myös Savage itse soitti kitaraa. Yhtye soitti pääosin cover-kappaleita.
Pete Willis kuuli nimettömästä yhtyeestä ja kysyi, voisiko hän liittyä siihen. Hänet otettiin vastaan ystävänsä basisti Paul Hampshiren kanssa. Doubleday korvattiin Petellä ja niin oli kasassa yhtye nimeltä Atomic Mass. He eivät koskaan soittaneet maksullisia keikkoja, vaan heidän ainoa oikea esityksensä oli Taptonin voimistelusalissa, jota myös Joe Elliott oli katsomassa.
Koulujen päätyttyä vuonna 1977 Savage, Pete ja Tony päättivät pysyä yhdessä yhtyeenä. Koska Pete oli kitaristina parempi, Savage päätti ryhtyä yhtyeen basistiksi. Myöhemmin rumpali Tony korvattiin Rick Allenilla ja Joe Elliott liittyi yhtyeeseen solistiksi ja Steve Clark toiseksi kitaristiksi. Samalla yhtyeen nimi vaihdettiin Def Leppardiksi.
Yksityiselämä

Savage asuu Sheffieldissä vaimonsa Paigen ja heidän kahden yhteisen poikansa, Scottin ja Tylerin, sekä Paigen tyttären Jordanin kanssa.
Savage sairastui 1990-luvulla Bellin halvaukseen, joka aiheutti hänelle kasvojen lihasten heikkenemisen. Hän on parantunut, mutta seuraukset sairaudesta ovat edelleen näkyviä varsinkin hänen ollessa uupunut.[lähde? ]
Vaahteraliigan kausi 2015

| 0 | 1 | 2 |
| --- | --- | --- |
Järjestyksessä: 36.
Joukkueita: 6
Runkosarja
Runkosarja alkoi: 5. kesäkuuta
Runkosarja päättyi: 31. elokuuta
| Voittaja | Seinäjoki Crocodiles |  |
Pudotuspelit
| Päiväys | 5. syyskuuta – 12. syyskuuta |  |
| Mestari |  Helsinki Roosters |  |
| Hopeaa |  Seinäjoki Crocodiles |  |
| Pronssia |  Anders Trojans |  |
Palkitut
| Vuoden pelaaja |  RJ Long (69ers) |  |
| Vuoden tulokas |  Filip Zacok (Crocodiles) |  |
| Ari Tuuli Trophy |  Kimi Linnainmaa (Roosters) |  |
| Matti Lindholm Trophy |  Sebastian Karbin (Butchers) |  |
| Vuoden hyökkääjä |  Jaycen Spears (Roosters) |  |
| Vuoden linjamies |  Lane Stuht (Crocodiles) |  |
| Paras tuomari | Perttu Hautala |  |

|    ← 2014  2016 → |    ← 2014  2016 → |  |
Vaahteralligan kausi 2015 oli Vaahteraliigan 36. kausi. Kausi alkoi 5. kesäkuuta ja päättyi 12. syyskuuta Vaahteramaljaan. Vaahteraliigassa pelasi kaudella 2015 ensimmäistä kertaa ainoastaan kuusi joukkuetta, Anders Trojans, Seinäjoki Crocodiles, Helsinki 69ers, Porvoon Butchers, Vantaan TAFT ja Helsinki Roosters. Nelonen Pro 1 sekä 2 televisioivat kymmenen ottelua kaudelta. Runkosarjan tv-ottelut pelattiin torstaisin. Ottelut olivat myös nähtävissä Ruutu-palvelussa.
Vaahteraliigassa kaudella 2014 pelannut Kouvola Indians putosi 1. divisioonaan kaudelle 2015. Myös Vaahteraliigassa kaudella 2014 pelannut Helsinki Wolverines siirtyi 1. divisioonaan.
Sarjataulukko

|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
| Crocodiles | 10 | 8 | 2 | 326 | 154 | 172 | 16 |
| Trojans | 10 | 7 | 3 | 383 | 206 | 177 | 14 |
| Roosters | 10 | 7 | 3 | 326 | 227 | 99 | 14 |
| 69ers | 10 | 4 | 6 | 225 | 287 | -62 | 8 |
| Butchers | 10 | 4 | 6 | 235 | 279 | -44 | 8 |
| TAFT | 10 | 0 | 10 | 80 | 422 | -342 | 0 |
Sarjataulukko liiton sivuilla
Runkosarja > Viikko 1

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 11.6. | 18.30 | Seinäjoki Crocodiles | Porvoon Butchers | 28-7 | Nordic Nutrients Arena | 645 | Nelonen Pro 1 |
| Lauantai 14.6. | 18.00 | Helsinki Roosters | Anders Trojans | 21-57 | Helsingin Velodromi | 429 |  |
| Sunnuntai 15.6. | 18.30 | Vantaan TAFT | Helsinki 69ers | 3-27 | MUP Stadion | 357 |  |
Runkosarja > Viikko 2

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 25.6. | 18.00 | Vantaan TAFT | Porvoon Butchers | 21-40 | MUP Stadion | 423 | Nelonen Pro 1 |
| Maanantai 29.6. | 18.30 | Helsinki Roosters | Helsinki 69ers | 54-28 | Helsingin Velodromi | 507 |  |
Runkosarja > Viikko 3

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 2.7. | 18.30 | Helsinki 69ers | Anders Trojans | 6-44 | Helsingin Velodromi | 220 | Nelonen Pro 1 |
| Lauantai 4.7. | 16.00 | Seinäjoki Crocodiles | Vantaan TAFT | 53-0 | Nordic Nutrients Arena | 385 |  |
| Lauantai 4.7. | 16.00 | Porvoon Butchers | Helsinki Roosters | 24-19 | Porvoon keskuskenttä | 375 |  |
Runkosarja > Viikko 4

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Lauantai 11.7. | 18.00 | Anders Trojans | Seinäjoki Crocodiles | 21-19 | Turun yläkenttä | 834 |  |
| Maanantai 13.7. | 18.30 | Helsinki Roosters | Vantaan TAFT | 41-10 | Helsingin Velodromi | 457 |  |
Runkosarja > Viikko 5

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 16.7. | 18.30 | Porvoon Butchers | Helsinki 69ers | 21-24 | Porvoon keskuskenttä | 323 | Nelonen Pro 1 |
| Lauantai 18.7. | 16.00 | Seinäjoki Crocodiles | Helsinki Roosters | 24-0 | Nordic Nutrients Arena | 415 |  |
| Sunnuntai 19.7. | 16.00 | Anders Trojans | Vantaan TAFT | 38-0 | Turun yläkenttä | 793 |  |
Runkosarja > Viikko 6

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 23.7. | 18.30 | Porvoon Butchers | Anders Trojans | 31-30 | Porvoon keskuskenttä | 327 | Nelonen Pro 1 |
| Lauantai 25.7. | 17.00 | Helsinki 69ers | Seinäjoki Crocodiles | 7-33 | Helsingin Velodromi | 237 |  |
Runkosarja > Viikko 7

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 30.7. | 18.30 | Anders Trojans | Helsinki Roosters | 28-42 | Turun yläkenttä | 1023 | Nelonen Pro 1 |
| Lauantai 1.8. | 16.00 | Porvoon Butchers | Seinäjoki Crocodiles | 14-22 | Porvoon keskuskenttä | 271 |  |
| Maanantai 3.8. | 18.00 | Helsinki 69ers | Vantaan TAFT | 43-6 | Helsingin Velodromi | 205 |  |
Runkosarja > Viikko 8

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 6.8. | 18.30 | Helsinki Roosters | Porvoon Butchers | 42-8 | Helsingin Velodromi | 446 | Nelonen Pro 1 |
| Lauantai 8.8. | 18.00 | Anders Trojans | Helsinki 69ers | 38-22 | Turun yläkenttä | 717 |  |
| Sunnuntai 9.8. | 16.00 | Vantaan TAFT | Seinäjoki Crocodiles | 14-59 | MUP Stadion | 107 |  |
Runkosarja > Viikko 9

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 13.8. | 18.30 | Porvoon Butchers | Vantaan TAFT | 42-20 | Porvoon keskuskenttä | 278 | Nelonen Pro 1 |
| Lauantai 15.8. | 16.00 | Seinäjoki Crocodiles | Anders Trojans | 31-27 | Nordic Nutrients Arena | 1195 |  |
| Lauantai 15.8. | 17.00 | Helsinki 69ers | Helsinki Roosters | 19-40 | Helsingin Velodromi | 239 |  |
Runkosarja > Viikko 10

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Perjantai 5.6. | 18.00 | Helsinki Roosters | Seinäjoki Crocodiles | 38-29 | Helsingin Velodromi | 519 |  |
| Torstai 20.8. | 18.30 | Vantaan TAFT | Anders Trojans | 6-50 | MUP Stadion | 147 | Nelonen Pro 1 |
| Sunnuntai 23.8. | 15.00 | Helsinki 69ers | Porvoon Butchers | 23-20 | Brahen kenttä | 269 |  |
Runkosarja > Viikko 11

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Torstai 27.8. | 18.30 | Seinäjoki Crocodiles | Helsinki 69ers | 28-26 | Nordic Nutrients Arena | 485 | Nelonen Pro 1 |
| Lauantai 29.8. | 16.00 | Anders Trojans | Porvoon Butchers | 50-28 | Turun yläkenttä | 727 |  |
| Maanantai 31.8. | 18.30 | Vantaan TAFT | Helsinki Roosters | 0-29 | MUP Stadion | 151 |  |
Pudotuspelit

Pudotuspelit pelattiin 5-12.9.2015. Vaahteramaljan pelipaikkana toimi Sonera Stadium.
Pudotuspelit > Välierät

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Lauantai 5.9. | 15.00 | Seinäjoki Crocodiles | Helsinki 69ers | 28-7 | Nordic Nutrients Arena | 936 | Nelonen Pro 1 |
| Sunnuntai 6.9. | 15.00 | Anders Trojans | ¨Helsinki Roosters | 10-33 | Turun yläkenttä | 1143 | Nelonen Pro 1 |
Pudotuspelit > Vaahteramalja XXXVI

| Päivämäärä | Kellonaika | Kotijoukkue | Vierasjoukkue | Tulos | Pelikenttä | YM | Televisionti |
| --- | --- | --- | --- | --- | --- | --- | --- |
| Lauantai 12.9. | 18.00 | Seinäjoki Crocodiles | Helsinki Roosters | 31-45 | Sonera Stadium | 2909 | Nelonen Pro 1 |
Rooseveltin piirikunta (New Mexico)

Rooseveltin piirikunta (engl. Roosevelt County) on Yhdysvaltojen New Mexicon osavaltiossa sijaitseva piirikunta. Sen väkiluku oli 18 500 vuonna 2019. Piirikunnan hallintokeskus on Portalesin kaupunki. Piirikunta perustettiin vuonna 1852.
Aiheesta muualla

Kuvia tai muita tiedostoja aiheesta Rooseveltin piirikunta (New Mexico) Wikimedia Commonsissa
Renée Richards

Renée Richards (s. 19. elokuuta 1934) on yhdysvaltalainen silmälääkäri ja entinen tennispelaaja, joka menestyi ammattilaistasolla 1970-luvulla. Hänet tunnetaan yhtenä ensimmäisistä transsukupuolisista urheilijoista. Richards oli alun perin Richard Raskind -niminen mies, jonka sukupuoli korjattiin kirurgisesti naiseksi vuonna 1975.
Raskind oli jo nuoruudessaan taitava baseballin ja tenniksen pelaaja. Hän valmistui lääkäriksi vuonna 1959 ja erikoistui silmäkirurgiksi. Raskind liittyi vuonna 1963 Yhdysvaltojen laivastoon, jossa hän täydensi opintojaan.
Raskind menestyi ennen sukupuolenkorjaustaan tenniksen miesten amatöörisarjoissa Yhdysvalloissa. Renée Richardsiksi nimensä muuttaneena hän osallistui vuosi leikkauksensa jälkeen La Jollan isoon amatööriturnaukseen, jossa hän pelasi voitokkaasti muita naisia vastaan ja aiheutti valtavan kohun mediassa. Richards alkoi tämän jälkeen tähdätä myös ammattilaiskisoihin. Siirtymistä hidasti kiivaana käynyt keskustelu siitä, kuuluuko Richards naisten kilpailuihin. Richards ei suostunut Yhdysvaltojen tennisliiton vaatimaan kromosomitestiin, mutta vuonna 1977 hän voitti valituksensa oikeudessa ja sai pelioikeuden Yhdysvaltain avoimeen tennisturnaukseen US Openiin.
Richards lopetti ammattilaisuransa pelaajana 47-vuotiaana vuonna 1981. Tämän jälkeen hän valmensi tšekkoslovakialaislähtöistä yhdysvaltalaista naistenniksen kärkipelaajaa Martina Navratilovaa.
Rovaniemen kotiseutumuseo

| Rovaniemen kotiseutumuseo |
| --- | --- |

Tyyppi:  Paikallismuseo, kulttuurihistoriallinen museo, museo 
Osoite:  Pöykköläntie 4, 96400 Rovaniemi  
Sijainti:  Pöykkölä 
Kotisivut:  totto.fi 
Koordinaatit:  66°28′48″N, 25°44′31″E
 fiRovaniemen kotiseutumuseo 
Rovaniemen kotiseutumuseo esittelee vauraan peräpohjalaisen talon elämää 1800–1900-lukujen taitteessa. Museo sijaitsee Rovaniemellä, Pöykkölän tilan pihapiirissä Kemijoen rantamaisemassa. Museon päärakennus, alkuperäisellä paikallaan sijaitseva peräpohjalainen empiretyylinen hirsirakennus 1840-luvulta, on yksi harvoista Lapin sodan hävitykseltä säästyneistä Kemijokivarren kantataloista. Muita Pöykkölän tilaan kuuluneita alkuperäisiä rakennuksia ovat pihapiirin komea puovi sekä kaksi vilja-aittaa. Muut museon rakennukset on siirretty museon alueelle eri puolilta Rovaniemeä.
Pöykkölän tilan historia tunnetaan 1600-luvulta asti. Tila oli 1900-luvun alkuun saakka Pöykön suvun hallussa, kunnes puutavarayhtiö Kemi Oy osti sen vuonna 1911. Vuonna 1957 tila siirtyi Kotiseutuyhdistys Rovaniemen Totto ry:n omistukseen.
Pöykkölä tunnetaan myös kuuluisan [lähde? ] ravihevosen Kirpun syntymäkotina.
Museon omistaa ja sitä ylläpitää Rovaniemen Kotiseutuyhdistys Rovaniemen Totto ry. Museo on avoinna yleisölle pääasiassa kesäisin. Museolla järjestetään myös kotiseutupäiviä, erilaisia kulttuuritilaisuuksia, näyttelyitä ja talkoita. Perinteisiin tapahtumiin museolla kuuluvat muun muassa juhannusaaton juhla lipunnostoineen sekä Tuomaan päivän puurojuhla joulukuussa.
Museo sijaitsee Pöykkölässä, Kemijoen varressa, noin 3,5 kilometriä Rovaniemen keskustasta Ranuan suuntaan.
Aiheesta muualla

Rovaniemen Kotiseutuyhdistys Rovaniemen Totto ry, kotisivut
Roch Marc Christian Kaboré

| Roch Marc Christian Kaboré |
| --- | --- |
 Roch Marc Christian Kaboré vuonna 2018.
Burkina Fason presidentti
 29. joulukuuta 2015–  
Edeltäjä:  Michel Kafando
Burkina Fason pääministeri
 22. maaliskuuta 1994 – 6. helmikuuta 1996  
Parlamentin puhemies
 2002–2015  
Henkilötiedot
Syntynyt: 25. huhtikuuta 1957 (ikä 67) Ouagadougou
Ammatti:  pankinjohtaja
Tiedot
Puolue:  Mouvement du peuple pour le progrès, MPP
Koulutus:  ekonomi
Tutkinnot:  Bourgognen yliopisto, Ranska
Roch Marc Christian Kaboré (s. 25. huhtikuuta 1957) on burkinalainen poliitikko. Hänet valittiin 29. marraskuuta 2015 pidetyissä vapaissa vaaleissa maansa presidentiksi. Kaboré valittiin ensimmäisellä kierroksella 53,3 prosentin osuudella annetuista äänistä. 24. tammikuuta 2022 tapahtuneessa sotilasvallankaappauksessa Kaboré syrjäytettiin.
Elämäkerta

Kaboré syntyi Ouagadougoussa, missä kävi koulunsa. Hänen isänsä oli ministeri Charles Bila Kaboré.  Vuonna 1975 hän muutti Dijoniin, missä hän opiskeli liikkeenjohtoa. Maisteriksi hän valmistui vuonna 1980.
Valmistuttuaan Kaboré palasi kotimaahansa ja ryhtyi työskentelemään maansa suurimmassa pankissa BIB:ssä. Burkina Fason edistysmielinen presidentti Thomas Sankara tuki Kaboréa ja nimitti hänet pankin pääjohtajaksi vuonna 1984. Kaboré hoiti tehtävää viisi vuotta.
Vuonna 1989 Kaboré ryhtyi poliitikoksi. Hänestä tuli ministeri ja maan presidentin Blaise Compaorén neuvonantaja ja hänet valittiin myös kansanedustajaksi. Vuonna 1994 hänet nimitettiin maansa pääministeriksi. Vuonna 1996 perustettiin puolue "Demokratian ja edistyksen kongressi" (CDP) ja Kaboré lopetti pääministerinä. Pääministeriyden sijasta hän toimi presidentin erityisneuvonantajana ja uuden puolueen varapuheenjohtajana.
Vuonna 2002, 6. kesäkuuta, Kaborésta tuli Burkina Fason kansalliskokouksen puheenjohtaja. Hänet valittiin kansanedustajaksi myös vuoden 2007 vaaleissa. Tuolloin hänet valittiin uudelleen myös sen puheenjohtajaksi.
Kaboré ja moni muu tunnettu poliitikko erosi CDP:stä tammikuussa 2014. He syyttivät puoluetta epädemokraattisuudesta ja kansakuntaa vahingoittavasta politiikasta. He paljastivat oppositiolle istuvan presidentin Blaise Compaorén aikeet muuttaa perustuslakia ja jatkavan presidenttinä myös vuoden 2015 jälkeen. Tämän jälkeen, 25. tammikuuta 2014, oppositiohenkiset perustivat uuden puolueen, "Kansanliike edistyksen puolesta" (MPP). Kaboré valittiin sen puheenjohtajaksi. Kesäkuussa 2015 hänet nimitettiin puolueensa presidenttiehdokkaaksi.
Kaboré astui presidentin virkaan 29. joulukuuta 2015. Pääministeriksi hän nimitti 7. tammikuuta 2016 ekonomisti Paul Kaba Thieban ja koko hallitus saatiin muodostettua 13. tammikuuta.
Burkina Fasossa pidettiin vaalit marraskuussa 2020. Niissä Kaboré uudisti presidentin mandaattinsa saamalla 57,74% äänistä. Virkaanastujaispuheessaan hän ilmaisi huolensa maansa sisäisen turvallisuuden huononomisesta joka vaarantaan maan kehityksen. Hän vaati laajan komission asettamista selvittämään maan itsenäisyyden ajan taloudellisia ja poliittisia rikoksia jotka ovat aiheuttaneet eri kansalaisryhmille epäluottamusta toisiaan kohtaan.
Burkina Fasossa tapahtui 24. tammikuuta 2022 sotilasvallankaappaus, jossa Kaboré syrjäytettiin. Vallankaappaus oli veretön ja vallankaappaajat ilmoittivat Kaborén olevan turvassa, tosin kotiarestissa. ECOWAS painosti vallankaappajia vapauttamaan Kaborén mihin he suostuivat helmikuussa 2022.
Avioliiton Kaboré solmi vuonna 1982 opiskelukaverinsa Sika Bella Kaborén kanssa. Pariskunnalla on kolme lasta.
Käännös suomeksi
Rimminlampi (Laukaa, Simuna)

| Rimminlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°22′19″N, 26°11′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskuoja:  oja Leivonveteen 
Järvinumero:  14.352.1.008
Mittaustietoja
Pinnankorkeus:  87,8 m  
Pituus:  410 m  
Leveys:  310 m  
Rantaviiva:  1,186 km  
Pinta-ala:  4,96 ha  
Tilavuus:  0,000186 km³ 
Keskisyvyys:  3,75 m  
Suurin syvyys:  8,5 m  
Saaria:  ei saaria 
 fiRimminlampi 
Rimminlampi  on Keski-Suomessa Laukaassa Simunan lähellä sijaitseva lampi.
Maantietoa

Lammen pinta-ala on 5,0 hehtaaria, se on 400 metriä pitkä ja 300 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 186 000 kuutiometriä. Sen keskisyvyys on 3,8 metriä ja suurin syvyys on 8,5 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kynsiveden lähialueeseen (14.352) se kuuluu. Lammen vedenpinnan korkeus on 87,8 metriä mpy.
Rimminlampi (Keuruu)

| Rimminlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°13′32″N, 24°25′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  Rimminjoki 
Järvinumero:  35.652.1.001
Mittaustietoja
Pinnankorkeus:  117,5 m  
Rantaviiva:  0,624 km  
Pinta-ala:  1,78 ha  
Saaria:  1 
 fiRimminlampi 
Rimminlampi  on Keski-Suomessa Keuruulla Riihon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,8 hehtaaria ja se on 200 metriä pitkä ja 150 metriä leveä. Lammella on kartan mukaan yksi saari. Sen rantaviivan pituus on 600 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Ristajoen yläosan alueeseen (35.652) se kuuluu.
Romulo Geolina Valles

Romulo Geolina Valles (s. 10. heinäkuuta 1951) on filippiiniläinen roomalaiskatolinen arkkipiispa. Hänet vihittiin papiksi Tagumin alueprelatuuriin 6. huhtikuuta 1976 ja nimitettiin Kidapawanin hiippakunnan johtoon 24. kesäkuuta 1997. Piispaksi vihkiminen seurasi 6. elokuuta. Pääkonsekraattorina toimi Gian Vincenzo Moreni, jota avustivat Philip Francis Smith ja Wilfredo D. Manlapaz.
Valles sai 13. marraskuuta 2006 nimityksen Zamboangan ja 11. helmikuuta 2012 Davaon arkkipiispaksi.